2018 Bəhreyn Qran-prisi

2018 Bəhreyn Qran Prisi—2018-ci ildə keçirilmiş növbəti Bəhreyn Qran Prisi.


Bəhreyn Qran Prisi üçün təkər seçimi
 Mərhələ / Tərkiblər  SuperHard  Hard  Medium  Soft  SuperSoft  UltraSoft  HyperSoft Markalanma rəngi Narıncı
Mavi
Ağ
Sarı
Qırmızı
Bənövşəyi
Çəhrayı Bəhreyn Qran Prisi        Medium  Soft  SuperSoft  

Sərbəst yürüşlər
Birinci sərbəst yürüşlər
Bəhreyn və Çin Qran Prilərini cəmi bir həftə ayırdığı üçün komandalar çoxlu yenilik gətiriblər. Sessiyanın əvvəli aerodinamik elementlərin səmərəliliyinin yoxlanılmasına sərf edilib, daha sonra isə təkərlər üzərində işləməyə başlayıblar.Maks Ferstappenin maşınında ikinci dövrədə elektrik sistemində problem yaranıb. Holland sürücü RB14-ü pit-leynə çatdırmaq istəyib, lakin sonra maşını tərk edib və onu əlləriylə itələməyə başlayıb. Marşalların və mexaniklərin köməkliyi ilə maşını boksa gətirən Maks Ferstappen üçün sessiya başa çatıb. Sessiyanın sonunda Roman Qrojan və Lekler pit-leynin girişində bir-birini görmədikləri üçün toqquşmadan son anda qurtulublar. Sessiya ərzində başqa insident olmayıb. Protokollara Daniel Rikiardo başçılıq edib – 1:31.060.

 Daniel Rikiardo 1:31.060
 Valtteri Bottas 1:31.364
 Kimi Rəykkönen 1:31.458
 Sebastyan Fettel 1:31.470
 Lyuis Həmilton 1:32.272 
 Roman Qrojan 1:32.516
 Pyer Qasli 1:32.779
 Karlos Sayns 1:32.885
 Kevin Maqnussen 1:32.971
 Niko Hülkenberq 1:33.104
 Fernando Alonso 1:33.223
 Şarl Lekler 1:33.278
 Stoffel Vandorn 1:33.364
 Ləns Stroll 1:33.379
 Sergey Sirotkin 1:33.467
 Brendon Hartli 1:33.497
 Markus Eriksson 1:33.508
 Serxio Perez 1:33.662
 Esteban Okon 1:33.794
 Maks Ferstappen -:-:-

İkinci sərbəst yürüşlər

Birinci sessiya ilə müqayisədə, asfaltın vəziyyəti yaxşılaşıb.Sürücülər bokslarda çox vaxt itirməyiblər, əsas diqqəti uzun məsafələr qət edərək təkərlərin səmərəliliyini yoxlamağa sərf ediblər. Elektrik problemləri üzündən ilk məşqləri buraxan Maks Ferstappen bu dəfə trasa ən tez çıxan sürücülərdən biri olub. Startdan 13 dəqiqə sonra Eriksson idarəetməni
itirərək trasdan çıxıb. Lakin çınqıllı zona ona
sürəti azaltmasında kömək edib və baryerlərlə
toqquşmaqdan qurtulub. Sona 15 dəqiqə
qalmış Kimi Rəykkönen mühəndisin göstərişi ilə maşını üçüncü döngədəki təhlükəsizlik zonasında saxlayıb. Buna səbəb pit-stop zamanı sağ ön təkərin yaxşı bağlanmaması olub. Sessiyanın ən sürətlisi də elə Kimi  Rəykkönen olub – 1.29:817.Sebastyan Fettel ona cüzi uduzub. Bugünkü məşqlər sıralanma turu simulyasiyasında Ferrari-nin öndə olduğunu, yarış simulyasiyasında isə Red Bull-un tempinin daha yaxşı olduğunu göstərib.

 Kimi Rəykkönen 1:29.817
 Sebastyan Fettel 1:29.828
 Valtteri Bottas 1:30.380
 Lyuis Həmilton 1:30.472
 Maks Ferstappen 1:30.745
 Daniel Rikiardo 1:30.751
 Niko Hülkenberq 1:31.220
 Pyer Qasli 1:31.232
 Fernando Alonso 1:31.282
 Stoffel Vandorn 1:31.422
 Roman Qrojan 1:31.591
 Karlos Sayns 1:31.601
 Esteban Okon 1:31.809
 Serxio Perez 1:31.868
 Kevin Maqnussen 1:31.969
 Şarl Lekler 1:32.372
 Lens Stroll 1:32.382
 Sergey Sirotkin 1:32.474
 Markus Eriksson 1:32.733
 Brendon Hartli 1:32.908

Üçüncü sərbəst yürüşlər
Cümə günü sürücülərin çoxu təkərlərin tez yeyilməsindən gileylənmişdilər, Mercedes isə yumşaq təkərlərlə effektiv işləyə bilməmişdi – ona görə də bu sessiyada komandalar problemlərin həll edildiyinə əmin olmağa çalışıblar. Sessiyanın ilk dörddə birində trasda işləyən olmayıb, elə sonra da sürücülər böyük məsafə qət etməyiblər.Sebastyan Fettelin maşınında yan pantonun deflektorunun bir hissəsi qopub, Sebastyan Fettel boksa qayıdıb, amma sonra trasa çıxıb.Əylənmə zonasında bir çox sürücü səhvə yol verib,trasdan çıxıb, amma geniş təhlükəsizlik zonaları maşınları zədələmədən trasa qayıtmağa imkan verib. Protokollara Kimi Rəykkönen başçılıq edib –1:29.868, bu dəfə Ferrari-nin sürücüsü
Maks Ferstappeni yarım saniyə üstələyib.

 Kimi Rəykkönen 1:29.868
 Maks Ferstappen 1:30.393
 Daniel Rikiardo 1:30.452
 Lyuis Həmilton 1:30.691
 Sebastyan Fettel 1:30.719
 Valtteri Bottas 1:30.781
 Niko Hülkenberq 1:31.144
 Karlos Sayns 1:31.200
 Pyer Qasli 1:31.438
 Fernando Alonso 1:31.445
 Brendon Hartli 1:31.460
 Roman Qrojan 1:31.513
 Esteban Okon 1:31.554
 Serxio Perez 1:31.564
 Kevin Maqnussen 1:31.737
 Markus Eriksson 1:31.859
 Stoffel Vandorn 1:31.860
 Şarl Lekler 1:32.047
 Sergey Sirotkin 1:32.463 
 Lens Stroll 1:32.865

Sıralanma turu
Sessiya 1
Birinci sessiyada Ferrari sürücüləri və Valtteri Bottas Soft-dan istifadə ediblər, digər sürücülər isə trasa SuperSoft-la çıxıblar.Brendon Hartlinin maşını quş vurub və antiqanadını dəyişmək üçün boksa yollanıb.Roman Qrojan təkərləri bloka salıb, trasdan çıxıb və təkər dəstini korlayıb. Sessiyanın sonun 5 dəqiqə qalmış qırmızı bayraqlar dalğalanıb.2-ci döngənin çıxışında Maks Ferstappen trasdan çıxıb və baryerlərə çırpılıb. Sürücü kokpiti özü tərk edib, RB14 təxliyə olunub. Sessiyanın son dəqiqələrində 3 güclü komandanın sürücülərindən başqa hamı trasa tələsib.Fernando Alonso vəRoman Qrojan eyni nəticəni göstərsələr də, ispaniyalı sürücü bunu daha əvvəl etdiyi üçün mübarizəni davam etdirib. Kimi Rəykkönen sarı təkərlərlə protokollara başçılıq edib – 1:28.951.Mübarizəni isə Roman Qrojanla bərabər Williams və Sauber sürücüləri tam heyətlə dayandırıblar.

Sessiya 2
İkinci sessiyada yalnız Lyuis Həmilton trasa Soft tərkibi ilə çıxıb – sabah britaniyalı sürücü
yarışa bu təkərlərlə başlayacaq və fərqli
strategiyada olacaq.Sebastyan Fettel ilk cəhdində protokollara başçılıq edib –
1:28.341. Mübarizəni isə bu sessiyada iştirak
etməyən Maks Ferstappenlə birlikdə Brendon Hartli,Serxio Perez və
McLaren sürücüləri dayandırıblar.Honda motoru quraşdırılmış Toro Rosso
sürücüləri hər iki McLaren sürücüsündən üstün
olublar.Pyer Qasli isə karyerasında ilk dəfə son
sessiyaya keçə bilib.

Sessiya 3
Son sessiyada hamı SuperSoft-dan istifadə edib. Niko Hülkenberq,Kevin Maqnussen və Esteban Okon yalnız
bir cəhd ediblər.Sebastyan Fettel ilk cəhdində – 1:28.196
nəticə göstərsə də,Kimi Rəykkönen onu üstələyib –
1:28.101. İkinci cəhdində isə almaniyalı sürücü
trafikdə ləngiyən komanda yoldaşını
qabaqlayıb – 1:27.958.

Start düzümü
Avstraliyadan
sonra ötürmələr qutusunu dəyişən
Lyuis Həmilton Bəhreyn yarışının
startında 5 yer itirəcək.

 Sebastyan Fettel 1:27.958
 Kimi Rəykkönen 1:28.101
 Valtteri Bottas 1:28.124
 Daniel Rikiardo 1:28.398
 Pyer Qasli  1:29.329
 Kevin Maqnussen 1:29.358
 Niko Hülkenberq 1:29.570
 Esteban Okon 1:29.874 
 Lyuis Həmilton 1:28.220
 Karlos Sayns 1:29.986 
 Brendon Hartli 1:30.105
 Serxio Perez 1:30.156
 Fernando Alonso 1:30.212
 Stoffel Vandorn 1:30.525
 Maks Ferstappen -:-:-
 Roman Qrojan 1:30.530
 Markus Eriksson 1:31.063
 Sergey Sirotkin 1:31.414
 Şarl Lekler 1:31.420
 Lens Stroll 1:31.503

Şəkil:2018 02 BAH Start.png

Yarış
İsinmə dövrəsinə Brendon Hartli və Serxio Perez öz
mövqelərindən başlamayıblar. Stüardlar
yarışdan sonra bu məsələni nəzərdən
keçiriblər və hər iki sürücünün nəticəsinə 30
saniyə əlavə edilib.Sebastyan Fettel startda liderliyini qoruya bilib,Valtteri Bottas
Kimi Rəykköneni keçib.Niko Hülkenberqlə Kevin Maqnussen
toqquşublar və nəticədə alman sürücünün
maşınının ön qanadı xəsarət alıb.Serxio Perez Brendon Hartli
ilə təmasdan sonra yerində fırlanıb, stüardlar
bu insidentə görə Toro Rosso-nun sürücüsünə 10 saniyəlik cəza veriblər. Maks Ferstappen 9-cu
yerə yüksəlmək üçün Lyuis Həmiltona hücum edib,
lakin britaniyalı buna imkan verməyib.
Maşınlar toqquşub, təkəri deşilən Maks Ferstappen maşını
boksa çatdırıb. Elə bu anda Daniel Rikiardo motor güc itirdiyi üçün
yarışı dayandırmalı olub. Virtual Təhlükəsizlik
Maşını rejimi elan edilib.Restart 5-ci dövrədə verilib.Lyuis Həmilton bir
həmlədə Niko Hülkenberqi,Esteban Okonu və Fernando Alonsonu
geridə qoyub.Maks Ferstappen maşını hidravlik
sistemin təzyiqi sürətlə aşağı düşdüyü üçün
təhlükəsizlik zonasında saxlayıb. Yarış Red Bull
üçün erkən bitib.Lyuis Həmilton Kevin Maqnussen və Pyer Qaslini də keçərək
dördüncüyə yüksəlib.Serxio Perez 10-cu dəvrədə təkərlərini dəyişib. Onu
növbəti dövrədə Stoffel Vandorn və Lens Stroll izləyiblər.
17-ci dövrədə Karlos Sayns, 19-cu dövrədə Sebastyan Fettel və
Roman Qrojan, 20-ci dövrədə Kimi Rəykkönen, 22-ci
dövrədə isə Valtteri Bottas pit-stopa yollanıblar.Sebastyan Fettel 25-ci dövrədə təzə təkərlərlə hələ pit-
stop etməmiş Lyuis Həmiltonu qabaqlaya bilib və
liderliyi yenidən özünə qaytarıb.Lyuis Hemilton 26-cı
dövrədə yeni təkərlərə keçən son sürücü
olub.Növbəti dövrələrdə Serxio Perez, Kevin Maqnussen və
Stoffel Vandorn ikinci dəfə pit-stop ediblər.
Kimi Rəykkönen 36-dı dövrədə yenidən pit yoluna
yönəlib. Sol arxa təkər hələ dəyişilməsə də,
Kimi Raykkonenə hərəkət etməsi ilə bağlı işarə verilib. Bu
da mexaniklərdən birinin ciddi xəsarət alması ilə nəticələnib.Kimi Raykkonen kokpiti tərk edib və yarış
onun üçün başa çatıb. Mexanik dərhal tibbi
mərkəzə aparılıb.Fernando Alonso və Niko Hülkenberq 40-cı dövrədə növbəti
dəfə təkər dəyişiblər.Niko Hulkenberq 2 dövrə sonra
Markus Erikssonu geridə qoyaraq altıncı olub. 46-cı
dövrədə Roman Qrojan tempini itirib və boksa
qayıdıb.Yarışa ilk üçlükdə davam edən sürücülər tək
pit-stoplu strategiya seçiblər. SuperSoft
təkərlərlə yarışan Sebastyan Fettel üçün son dövrələr
çətin keçib.Valtteri Bottas fərqi sürətlə azaldıb və
hücum məsafəsinə çatıb. Lakin alman sürücü
yerini qoruya bilib.Sebastyan Fettel mövsümdə ikinci,
karyerasında isə 49-cu qələbəsinə imza atıb.
Çempionatdakı əsas rəqibi Lyuis Həmilton 9-cu
yerdən başladığı yarışda zərəri minimuma
endirməyə nail olub və komanda yoldaşının
arxasında finişə çataraq podiumun üçüncü pilləsinə yüksəlib.Pyer Qasli yarışı dördüncü yerdə başa vuraraq
karyerasında ən yaxşı nəticəni əldə edib. Bu,
həm də Honda üçün idmana qayıtdıqdan sonra
ən uğurlu yarış olub. Doqquzuncu olan Markus Eriksson
da Sauber üçün bu mövsüm ilk xalları
qazandırıb.
Nəticələr
 Sebastyan Fettel Ferrari
 Valtteri Bottas Mercedes
 Lyuis Həmilton Mercedes 
 Pyer Qasli Toro Rosso
 Kevin Maqnussen Haas
 Niko Hülkenberq Renault
 Fernando Alonso McLaren
 Stoffel Vandorn McLaren
 Markus Eriksson Sauber
 Esteban Okon Force India
 Karlos Sayns Renault
 Şarl Lekler Sauber
 Roman Qrojan Haas
 Lens Stroll Williams
 Sergey Sirotkin Williams
 Serxio Perez Force India
 Brendon Hartli Toro Rosso

Şəkil:2018 02 BAH Race.png

Yarışı dayandıranlar
 Kimi Rəykkönen Ferrari 
 Maks Ferstappen Red Bull 
 Daniel Rikiardo Red Bull

DHL Fastest Pit Stop Award
Adətən mövsümün ilk yarışlarında pit-stopların
sürəti nisbətən aşağı olur – bu tendensiya
Bəhreyndə də davam edib. Avstraliyada
olduğu kimi, bu dəfə də 3 saniyədən daha
uzun müddətdə baş tutan pit-stop
əməliyyatları ilk onluğa düşüb.Melburnda hamıdan sürətli
olan Red Bull mexaniklərinin hər iki sürücü
yarışın əvvəlində mübarizəni
dayandırdığından bu dəfə özlərini göstərmək
şansları olmayıb.  Ferrari mexanikləri bu
fürsətdən istifadə ediblər – onların Sebastyan Fettelin maşınına 2.24 saniyəyə xidmət
göstərərək birinci olublar. Keçən il yaxşı
nəticələrlə yadda qalan Williams mexanikləri
bu dəfə ikinci ola biliblər – onlar [[Sergey
Sirotkin]]in maşınının dörd təkərini 2.40
saniyəyə dəyişiblər. Mercedes mexanikləri isə ilk üçlüyü bağlayıblar. İki nəticə ilə ilk onluqda təmsil olunan cəmi iki
komanda var – Ferrari və Force India.

 Ferrari 51
 Red Bull 40
 Williams 30
 Force India 20
 Mercedes 16 
 Renault 12
 Sauber 12
 Haas 11
 Toro Rosso 8
 McLaren 2

Günün sürücüsü
Sıralanma turunda
gözlənilmədən üçüncü sessiyaya keçərək
altıncı olan, Lyuis Həmilton yer itirdiyi üçün
yarışa beşinci yerdən başlayan, yekunda isə
dördüncü yeri tutaraq karyerasında ən yaxşı
nəticəni göstərən Pyer Qasli “Günün Sürücüsü” seçilib. Frsansalı sürücü bu ada ilk dəfədir ki,
layiq görülür.

Mənbə 
Pirelli Bəhreyn Qran Prisi üçün sürücülərin təkər seçimini bəyan edib

Bəhreyn-2018: Birinci sərbəst yürüşlər

Bəhreyn-2018: İkinci sərbəst yürüşlər

Bəhreyn-2018: Üçüncü sərbəst yürüşlər

Bəhreyn-2018: Sıralanma turu

Bəhreyn-2018: Start düzümü

Bəhreyn-2018: Yarış

Bəhreyn-2018: DHL Fastest Pit Stop Award

Bəhreyn-2018: Günün sürücüsü – Pyer Qasli

Kateqoriya:Formula 1 Qran-priləri